Անգելա Մերկելն իրեն բնորոշ ժեստը ցույց տալիս
**Մերկելի շեղանկյուն** (գերմ.՝ Merkel-Raute, անգլ.՝ Merkel diamond), անգլիալեզու ԶԼՄ-ում կոչվում է նաև «**Իշխանության եռանկյուն**» (Triangle of Power), ժեստ, որի ժամանակ ձեռքերը փորի առաջ պահված են այնպես, որ բութ մատներն ու ցուցամատները միանալով կազմում են քառանկյունաձև պատկեր։ Այն Անգելա Մերկելի՝ Գերմանիայի ներկայիս կանցլերի կորպորատիվ ժեստն է, որ բնութագրվել է որպես «աշխարհում, հավանաբար, ամենահայտնի ժեստերից մեկը»։

Այն հարցին, թե ինչպես է Merkel-Raute ներդրվել որպես նրա ապրանքային նշան, Մերկելը հայտարարել է, որ «միշտ եղել է այն հարցը, թե ինչ անել ձեռքերը, և ահա թե ինչպես է դա տեղի ունեցել»։ Ինքն այդ ժեստն ընտրել է առանց խորհրդատուի օգնության, որովհետև «այն պարունակում է որոշակի համաչափություն»։

Օգտագործում կողմնակիցների և հակառակորդների կողմից
-------------------------------------------------

Բրիտանիայի այն ժամանակվա վարչապետ Գորդոն Բրաունը 2008 թվականին՝ G8 34-րդ գագաթնաժողովի ժամանակ, ընդօրինակել է Մերկելի «ադամանդե ժեստը»
Կարծրատիպային ժեստն ի սկզբանե օգտագործել են Անգելա Մերկելին և նրա կառավարությունը ծաղրելու համար։ Մասնավորապես, այն և կարմիր ժակետը, որը Մերկելը սովորաբար հագնում է, օգտագործում են բեմում նրան ներկայացնող կատակերգուները։ Յան Ֆիլիպ Գլոգերի «Թռչող հոլանդացին» ներկայացման մեջ, որի պրեմիերան կայացել է 2013 թվականին՝ Բայրոյթի փառատոնի ժամանակ, *Մերկելի շեղանկյունն* օգտագործվել է կապիտալիզմը քննադատելու նպատակով. ելույթի ժամանակ ժեստը ներկայացվել է որպես բանկիրների և մենեջերների ընտրախավի տարբերակիչ նշան։

Երբ Մերկելի սեփական կուսակցությունը (պահպանողական Քրիստոնեա-դեմոկրատական միություն) սկսվեց օգտագործել ժեստը, այն ընդունվեց որպես Մերկելի (ենթադրաբար) հանգիստ ղեկավարության քաղաքական խորհրդանիշ։ 2013 թվականի սեպտեմբերի 2-ին դաշնային ընտրությունների քարոզարշավի գագաթնակետին ՔԴՄ-ը ներկայացրեց Բեռլինի կենտրոնական կայարանի ուղևորներին ողջունող հսկայական բանները, որը ցուցադրվում էր հյուրանոցի 2 կողմերից, շինություն, որ զբաղեցնում է մոտ 2400 մ² ընդհանուր մակերես։ Լուսնկարներով խճանկարը կազմված էր ՔԴՄ-ի կողմնակիցների ձեռքերի 2150 պատկերներից և ոչինչ ցույց չէր տալիս, բայց Մերկելի ձեռքերը կազմում էին *շեղանկյուն*, որի կողքին գրված էր «Գերմանիայի ապագան լավ ձեռքերում է» (գերմ.՝ Deutschlands Zukunft in guten HändenDeutschlands Zukunft in guten Händen) կարգախոսը։ Ըստ Գերման Գրյոեի՝ ՔԴՄ նախընտրական քարոզարշավի ղեկավարի՝ գովազդային տախտակը «հիանալի կերպով կներկայացնի մեր նախընտրական ուղերձը»։

Ընդդիմադիր քաղաքական գործիչները քննադատեցին քարոզչական հսկա ազդագիրը՝ որպես «անձի պաշտամունքի հրեշավոր» օրինակ՝ այն անվանելով «կուբայական ոճ»։ «Դեր Տագեսշպիգել» գերմանական թերթը Կուրտ Տուխոլսկիի *Mutters Hände* բանաստեղծության («Մոր ձեռքերը», այնտեղ նկարագրվում է մոր ծեր, մահացող կնոջ ձեռքերը) զուգակցմամբ անզավակ Մերկելի համար օգտագործեց *Mutti* («մայրիկ») մականունը՝ նկատի ունենալով, որ քաղաքական գործչի համար լավ չէ միայն ձեռքերի ժեստով բնութագրվելը։

Ի լրումն ազդագրի՝ *Մերկելի շեղանկյունը* օգտագործվել է ՔԴՄ մեկ այլ կամպանիայում։ Գերմանիայի երիտասարդական միությունը՝ ՔԴՄ-ի երիտասարդական թևը, կազմակերպեց ֆլեշմոբներ, որոնց ժամանակ մասնակիցները հավաքվում էին մի շրջանում՝ նմանակելով ժեստը Գերմանիայի հասարակական որոշ վայրերում։ Թողարկվեցին նաև պաստառներ *Մերկելի շեղանկյան* ձևով ոճավորված և «*Cool bleiben und Kanzlerin wählen*» («Պահպանեք հանգստությունը և քվեարկեք կանցլերի օգտին» կամ «Եղիր վճռական և ընտրիր կանցլերին») կոչերով՝ օգտագործելով Keep Calm and Carry On բրիտանական զինվորական կարգախոսը։ Այդ պաստառները պատրաստված էին հագուստի տարբեր մասերից, ինչպիսիք են, օրինակ, սպորտայի վերնաշապիկը և հուդին։ Ոճային այդ տարբերակը օգտագործել է teAM Deutschland՝ ՔԴՄ-ի կամպանիայի թիմը, որպեսզի Մերկելին իր կայքում ներկայացնի դեռ 2013 թվականի մարտին։ Բացի այդ, Ուսանողների քրիստոնեա-դեմոկրատական ասոցիացիան (*Ring Christlich-Demokratischer Studenten*)՝ ՔԴՄ-ի հետ կապված ուսանողական կազմակերպություն, համալսարանի ուսանողների՝ *Մերկելի շեղանյունը* պատկերող լուսանկարներով ստեղծեց «*Studenten für Merkel*» («Ուսանողները Մերկելի համար») կայքը, որն ուներ «*Ich wähle Angie! Und du?*» («Ես քվեարկում եմ Էնջիի օգտին։ Իսկ դո՞ւ։») կարգախոսը։ Կայքն ընթերցողներին խրախուսում էր այնտեղ ներբեռնել իրենց սեփական լուսանկարները։

Համացանցային մեմ
----------------

Քրիստոնեա-դեմոկրատական միության քարոզչական հսկա պաստառը համացանցում տեղադրելու պահից սկսած դարձավ հայտնի, հատկապես սոցիալական ցանցերի օգտատերերի շրջանում։ Թվային մշակումով թողարկված նկարները դարձան համացանցային մեմ, այդպիսիք են հատկապես Մերկելի ձեռքերը Չարլզ Մոնտգոմերի Բյորնսի (որի այցեքարտը համարվում է համանման ժեստը), Grumpy Cat-ի, Սփոքի և ուրիշների նկարներին դրված պատկերները։

Մերկելի շեղանկյան հղումը համարվող **<>** ժպիտիկը Քրիստոնեա-դեմոկրատական միության կողմից նույնպես ընդունվել է որպես Մերկելի սիմվոլ իրենց ինտերնետ-հաղորդակցության մեջ, նույնիսկ 2013 թվականի նախընտրական քարոզարշավից հետո։ Օրինակ՝ ՔԴՄ-ն Ֆեյսբուքի իր էջում կազմակերպել է մրցույթ, որով մարդկանց կոչ էր անում «<>» պարունակող մեկնաբանություններ թողնել, որպեսզի շահեն վերը նշված միության ազդագրերով պայուսակը։ Նա ժպիտիկն օգտագործել է նաև 2013 թվականի վերջին՝ տարվա արդյունքների վիդեոմոնտաժի ստեղծման համար, ինչպես նաև Թվիթթերի իր էջում, որպեսզի 2014 թվականի հուլիսի 17-ին Մերկելին շնորհավորի 60-ամյակի առթիվ։ 2014 թվականի հոկտեմբերի 29-ին, ի պատասխան Մերկելի՝ համացանցում շրջանառվող այլընտրանքային ժպիտիկին, որը ձգվում էր 2 տող, որպեսզի ներառեր Մերկելի դեմքը, ՔԴՄ-ը Թվիթթերում հաստատել է, որ ինքն է եղել «<>» ժպիտիկի բնօրինակի ստեղծողը։

Ծանոթագրություններ
------------------

1. 1 2 3  "Wahlkampf mit der "Merkel-Raute"". *Deutsche Welle* (in German). 2013 թ․ սեպտեմբերի 5. Retrieved 2013 թ․ սեպտեմբերի 8.`{{cite news}}`: CS1 սպաս․ չճանաչված լեզու (link)
2. 1 2 3 4 5 6 7  "'Merkel diamond' takes centre stage in German election campaign". *The Guardian*. 2013 թ․ սեպտեմբերի 3. Retrieved 2013 թ․ սեպտեմբերի 8.
3. ↑  "One huge election poster and one pricey footballer". *The Local*. 2013 թ․ սեպտեմբերի 6. Retrieved 2013 թ․ սեպտեմբերի 8.
4. ↑  "Merkel mag die tiefe Stimme von Männern und beneidet sie ums Holzhacken". *Focus Focus Online* (in German). 2013 թ․ մայիսի 2. Retrieved 2013 թ․ սեպտեմբերի 8.`{{cite news}}`: CS1 սպաս․ չճանաչված լեզու (link)
5. ↑  Wiegelmann, Lucas (2013 թ․ հուլիսի 25). "Auftakt in Bayreuth provoziert Angela Merkel". *Die Welt* (in German). Արխիվացված է the original 2013 թ․ սեպտեմբերի 3-ին. Retrieved 2013 թ․ սեպտեմբերի 8. `{{cite news}}`: Unknown parameter `|dead-url=` ignored (`|url-status=` suggested) (help)CS1 սպաս․ չճանաչված լեզու (link)
6. 1 2 3  Wittrock, Philipp (2013 թ․ սեպտեմբերի 3). "Angela Merkel Gets Super-Sized". *Spiegel Online*. Retrieved 2013 թ․ սեպտեմբերի 8.
7. 1 2  "Huge Merkel hand poster sparks outcry". The Local. 2013 թ․ սեպտեմբերի 4. Արխիվացված է the original 2013 թ․ հոկտեմբերի 21-ին. Retrieved 2013 թ․ սեպտեմբերի 8. `{{cite news}}`: Unknown parameter `|dead-url=` ignored (`|url-status=` suggested) (help)
8. ↑  Lackmann, Thomas (2013 թ․ սեպտեմբերի 4). "Was sagen uns diese Hände?". *Der Tagesspiegel* (in German). Retrieved 2013 թ․ սեպտեմբերի 8.`{{cite news}}`: CS1 սպաս․ չճանաչված լեզու (link)
9. ↑  "JU Aktion Flashmob". *YouTube - asimo asahi*. YouTube. Retrieved 2014 թ․ օգոստոսի 9.
10. ↑  "Flashmob der Jungen Union: Stand your ground for Angie!". *Stern*. 2013 թ․ սեպտեմբերի 17. Retrieved 2014 թ․ օգոստոսի 9.
11. ↑  "Wahlplakat A3 Kanzlerin - JUNGE UNION". *Junge Union*. Retrieved 2014 թ․ օգոստոսի 9.
12. ↑  "Wahlkampf 2013 - JUNGE UNION". *Junge Union*. Արխիվացված է the original 2013 թ․ հուլիսի 16-ին. Retrieved 2017 թ․ օգոստոսի 16. `{{cite web}}`: Unknown parameter `|dead-url=` ignored (`|url-status=` suggested) (help)
13. ↑  "Startseite". *teAM Deutschland*. teAM Deutschland. Արխիվացված է the original 2013 թ․ մարտի 1-ին. Retrieved 2014 թ․ օգոստոսի 9. `{{cite web}}`: Unknown parameter `|dead-url=` ignored (`|url-status=` suggested) (help)
14. ↑  "Studenten für Merkel". *Studenten für Merkel*. RCDS Bundesverband. Արխիվացված է the original 2019 թ․ հունվարի 1-ին. Retrieved 2014 թ․ օգոստոսի 9. `{{cite web}}`: Unknown parameter `|dead-url=` ignored (`|url-status=` suggested) (help)
15. ↑  Kelley, Michael (2013 թ․ սեպտեմբերի 6). "The Internet Is Having A Field Day With This Gigantic Billboard Of Angela Merkel's Hands". *Business Insider*. Retrieved 2013 թ․ սեպտեմբերի 8.
16. ↑  "tumblr.com: Merkel-Raute". Retrieved 2013 թ․ սեպտեմբերի 8.
17. ↑  "Merkelraute wird zur Lachnummer im Netz". *Bild* (in German). 2013 թ․ սեպտեմբերի 6. Retrieved 2013 թ․ սեպտեմբերի 8.`{{cite news}}`: CS1 սպաս․ չճանաչված լեզու (link)
18. ↑  "Gewinnen Sie eine Tasche aus dem CDU-Shop!". *CDU.de*. CDU. Արխիվացված է the original 2014 թ․ հունվարի 4-ին. Retrieved 2014 թ․ հունվարի 3. `{{cite web}}`: Unknown parameter `|dead-url=` ignored (`|url-status=` suggested) (help)
19. ↑  "2013 in Bildern - der CDU.TV-Jahresrückblick". *YouTube - cdutv*. CDU. Retrieved 2014 թ․ հունվարի 3.
20. ↑  "Twitter / CDU: <>". *Twitter - CDU*. Twitter. 2014 թ․ հուլիսի 17. Retrieved 2014 թ․ օգոստոսի 9.
21. ↑  "Raute: Merkel hat ein einiges Emoticon". *Kölner Stadt-Anzeiger*. Kölner Stadt-Anzeiger. 2014 թ․ հոկտեմբերի 29. Retrieved 2014 թ․ նոյեմբերի 26.
22. ↑  "Twitter / CDU: #merkelemoticon? Wir haben #dasoriginal <> #merkelraute". *Twitter - CDU*. Twitter. 2014 թ․ հոկտեմբերի 29. Retrieved 2014 թ․ նոյեմբերի 26.